stanford-oval/wikipedia huggingface dataset:
Ceebrolistics
Historia

Ceebrolistics on tehnyt musiikkia jo 90-luvun alkupuolelta asti englanniksi ja suomeksi. Heidän ensimmäinen julkaisunsa oli kasettisingle Spring, joka ilmestyi vuonna 1995. Kasetilla oli kaksi kappaletta ja eri versioita niistä. MattiP, Pijall ja RoopeK myivät kasettiaan kädestä käteen.
Vuonna 1998 Ceebrolistics julkaisi ensimmäisen albuminsa The Day of the People in Between. Sitä sai reppumyynnin lisäksi myös The Funkiest -levykaupasta. Levy julkaistiin CD:nä, vinyylinä ja C-kasettina, ja sitä myytiin noin 1500 kappaletta.
2000-luvun alussa Ceebrolistics teki levytyssopimuksen levy-yhtiö EMI:n kanssa. Ceebrolistics julkaisi EMI:n kautta singlen Hyviä juttuja / Me sekä  0.-ep:n. Ep nousi ilmestyttyään maaliskuussa 2001 albumilistalla sijalle 33. Levy myi noin 5 000 kappaletta.
Vuonna 2005 Ceebrolisticsin dub- ja elektrovaikutteinen Ö -ep ilmestyi. Levyn julkaisi Ceebrolisticsin oma levy-yhtiö Katusea yhdessä Fullsteam Recordsin kanssa. Levyltä julkaistiin myös single Aintie / Sinainin.
Ceebrolistics on suunnitellut jo pitkään uuden albumin julkaisemista. Uuden levyn julkaisuajankohdasta ei kuitenkaan ole vielä tietoa.
Ceebrolisticsin jäsenet ovat olleet mukana myös monissa muissa projekteissa. Heitä on kuultu mm. Murmurecordingsin julkaisuilla ja vierailijoina monien muiden artistien levyillä. Pijall julkaisi keväällä 1999 oman soololevynsä nimeltä The Cave ja toisen Stripped Anatomy of -nimisen albumin maaliskuussa 2009 sekä tehnyt yhdessä serkkunsa RoopeK:n kanssa musiikkia nimellä Serkkupojat. RoopeK, joka tunnetaan myös nimillä Mörkö, rrimöykk ja KoksuK, on tehnyt useita mixtapeja ja tuottanut biittejä eri artisteille. Myös MattiP on julkaissut soolomateriaalia (mm. Save the King -albumin) sekä oman runokirjan, joka kantaa nimeä Aavaavaa.
Tällä hetkellä MattiP ja RoopeK järjestävät yhdessä DJ Dead-O:n sekä Non Personin (Niclas Kristiansson) Alas-klubia ja saman nimistä radio-ohjelmaa Bassoradiolla. RPK (Roope K) ja Julma-Henri julkaisivat Kutsu EP:n 9. joulukuuta 2010 ja albumin "HENRI" tammikuussa 2011.
Julkaisut > Äänitteet

Spring / Escape (Ceebrodukshons) kasettisingle (1995)
Homeless Beats (Ceebrodukshons) CD, kasetti, mukana myös runokirja (1997)
The Day of the People in Between (Ceebrodukshons) 12", CD, kasetti (1998)
Hyviä juttuja / Me (EMI (Finland)) 12", CDS (2000)
0. (EMI (Finland)) 12", CD (2001)
Aintie / Sinainin (Katusea) 10", CDS (2004)
Ö (Katusea, Fullsteam) 12", CD (2005)
Julkaisut > Videot

Hyviä juttuja (Ohjaus: Toni Haaksiluoto ja Henri Andersson) (2000)
Aiheesta muualla

Ceebrolistics Myspacessa (englanniksi)
Lifesaver - Haastattelussa Ceebrolistics
Cessna 152

Cessna 152 (Atlasvuoret, Marokko, 2019)
Cessna 152
Cessna 152 on yhdysvaltalainen metallirakenteinen, yksitasoinen ja -moottorinen, kaksipaikkainen yleisilmailukone. Se on maailman suosituimpia koulutuslentokoneita. Koneessa on kaksi rinnakkaista istuinpaikkaa ja kaksoisohjaimet.
Cessna 152 tuli myyntiin vuonna 1977. Se on jatkokehitetty versio Cessna 150 -lentokoneesta, joka kehitettiin 1950-luvun jälkipuolella.
Tekniset tiedot

Lähde: lähde?
Yleiset ominaisuudet
Pituus: &&&&&&&&&&&&&&07.03400007,34 m
Kärkiväli: &&&&&&&&&&&&&&09.09700009,97 m
Korkeus: &&&&&&&&&&&&&&02.05900002,59 m
Siipipinta-ala: &&&&&&&&&&&&&014.059000014,59 m²
Tyhjäpaino: &&&&&&&&&&&&0501.&&&&00501 kg
Suurin lentoonlähtöpaino: &&&&&&&&&&&&0757.&&&&00757 kg
Voimalaite: &&&&&&&&&&&&&&01.&&&&001 × Lycoming 0-235-N2C -nelisylinterinen bokserimoottori; &&&&&&&&&&&&&081.&&&&0081 kW (&&&&&&&&&&&&0108.&&&&00108 hv)
Suoritusarvot
Suurin nopeus: &&&&&&&&&&&&0202.&&&&00202 km/h
Matkalentonopeus: &&&&&&&&&&&&0167.&&&&00167 km/h
Lentomatka: &&&&&&&&&&&01158.&&&&001 158 km
Lakikorkeus: &&&&&&&&&&&04480.&&&&004 480 m
Polttoaineenkulutus: 22–24 l/h
Aiheesta muualla

Wikimedia Commonsissa on kuvia tai muita tiedostoja aiheesta .
Cessna 150-152 Club (englanniksi)
Cessnan valmistamia ilma-alustyyppejä
Cessna FA152 Aerobat
Champ

Champ eli Champy tai Champtanystropheus on järvihirviö, jonka väitetään elävän itäisessä Pohjois-Amerikassa, Yhdysvaltojen ja Kanadan rajalla sijaitsevassa Champlainjärvessä. Sen kerrotaan olevan suurikokoinen ja pitkäkaulainen matelija, jolla on samanmuotoinen pää kuin hevosella. Olento on ollut lain nojalla rauhoitettu vuodesta 1983. Se on yksi harvoista järvihirviöistä, joista on saatu edes jotenkuten kelvollinen valokuva.
Paikallisten irokeesi-intiaanien vanhoissa taruissa kerrotaan järvessä asuvassa Chaousarou- tai Tatoskok-hirviöstä, joka näyttäytyy lämpimällä ja tyynellä säällä. Intiaanien mukaan sillä on päässä sarvet. Järven löytänyt ranskalainen tutkimusmatkailija Samuel de Champlainkin kertoi nähneensä siellä olion, jollaista hän ei ollut koskaan ennen nähnyt, jo 1600-luvun alussa. Ensimmäinen varsinainen ja kirjattu havainto Champista on vasta vuodelta 1883. Samoihin aikoihin paikalliset alkoivat käyttää oliosta nimitystä "Lake Champlainen merikäärme". 2000-luvulle mennessä siitä oli tehty yli 300 silminnäkijähavaintoa.
Taiteellinen esitys Sandra Mansin valokuvasta Champista vuodelta 1977. Piirros: Benjamin Radford.
Merkittävin näyttö Champin olemassaolosta on 5. heinäkuuta 1977 otettu niin kutsuttu Mansi-valokuva, jossa järvenpinnasta kohoaa suuren, tumman ja paljasnahkaisen olennon selkä ja lähes pystysuoraan ylös osoittava pitkä kaula. Olennon pää katsoo poispäin kamerasta. Kuvan otti connecticutilainen harrastelijavalokuvaaja Sandra Mansi ollessaan miehensä Anthony Mansin kanssa automatkalla Champlainjärvellä, lähellä Vermontin St. Albansia. He pysähtyivät tauolle järven rantaan, ja samalla hetkellä noin 50–60 (joidenkin lähteiden mukaan 30–45) metrin päässä heistä nousi dinosaurusta muistuttanut olio veden pintaan. Perheen mukaan se heilautti muutaman kerran päätään ja katosi sitten takaisin veden alle. Mansit eivät kertoneet näkemästään neljään vuoteen, koska he pelkäsivät joutuvansa naurunalaisiksi. Vuonna 1981 he näyttivät valokuvaa viranomaisille, jotka aloittivat perusteellisen tutkimuksen olennon löytämiseksi. Kaksi vuotta myöhemmin Champ julistettiin rauhoitetuksi lajiksi, vaikka sitä ei tutkimuksissa ollut löydettykään.
Kuvassa näkyvästä olennosta ei ole saatu varmaa määritystä. Jotkut epäilevät kuvaa huijaukseksi, sillä olio näyttää lojuvan hiekkasärkällä. Se voisi siis olla nukke tai muu keinotekoinen luomus. Brittiläisen Kolumbian yliopiston professori Paul LeBlond on päätellyt kuvassa näkyvien aaltojen perusteella, että olion pään ja selän välinen etäisyys on 4,8–17,5 metriä. Veden alla näkymättömissä olevien osien kokoa ei ole pystytty arvioimaan.
Kryptozoologit arvelevat, että Champ voisi olla basilosaurus tai joutsenlisko. Kummatkin ovat nykytietojen mukaan kuolleet sukupuuttoon jo kymmeniä miljoonia vuosia sitten. Toisen teorian mukaan olento olisi ennestään tuntematon, pitkäkaulainen hyljelaji.
Champlainjärven alueen, varsinkin Port Henryn kaupungin, matkailuelinkeino hyödyntää huhua Champista.
Aiheesta muualla

Cryptozoology.com: The Denizen of Lake Champlain (englanniksi)
Unknownexplorers.com: Champ (englanniksi)
Newanimal.org: Champ (englanniksi)
Unknown-creatures.com: Champ - Lake Champlain Monster (Arkistoitu – Internet Archive) (englanniksi)
Unmuseum.org: Champ of Lake Champlain (englanniksi)
Paranormal Encyclopedia: Champ, the Lake Champlain "Monster" (englanniksi)
Chacabuco

| Chacabuco |
| --- | --- |
 Chacabuco

Aluksen vaiheet
Rakentaja:  Armstrong Whitworth, Elswick
Kölinlasku:  14. elokuuta 1896
Laskettu vesille:  4. heinäkuuta 1898
Palveluskäyttöön:  1902
Poistui palveluskäytöstä:  15. joulukuuta 1959
Tekniset tiedot
Uppouma:  4572 t (tyhjä) 4877 t (kuormattu)
Pituus:  127,51 m (kokonaispituus)
Leveys:  14,59 m
Syväys:  5,74 m
Koneteho:  16 500 ihp
Nopeus:  24 solmua
Miehistöä:  400
Aseistus
Aseistus:  6 x 6" tykkiä 10 x 20 mm tykkiä
Chacabuco oli Chilen laivaston vuonna 1898 vesillelaskettu risteilijä, joka palveli sekä ensimmäisessä että toisessa maailmansodassa.
Valmistus

Alus tilattiin Armstrong Whitworthilta ja sen suunnitteli Sir Philip Watts. Aluksen köli laskettiin 14. elokuuta 1896 ja alus laskettiin vesille 4. heinäkuuta 1898. Alus liitettiin Chilen laivastoon 1902.
Palvelus

Chacabuco oli vuonna 1911 Spitheadissä Yrjö V:n kruunajaisten laivastokatselmuksessa, mutta muuten aluksen palvelus oli normaalia rauhanajan palvelusta. Vuodesta 1941 alkaen aina palveluksesta poistoonsa 1959 saakka alus palveli koululaivana.
Chamalévri

| Chamalévri Χαμαλεύρι |
| --- | --- |
 Chamalévrin kylää.
 Chamalévri
 Koordinaatit: 35°22′20″N, 24°35′45″E 
Valtio:  Kreikka
Alue:  Kreeta
Alueyksikkö:  Réthymno
Kunta:  Réthymno
Kunnallisyksikkö:  Arkádi
Hallinto:  
 – Asutustyyppi:  kylä
 – Kallikrates-koodi:  7301021201
Väkiluku (2011):  111
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Chamalévri (kreik. Χαμαλεύρι) on Kreikan kylä, joka sijaitsee Kreetan saarella. Se kuuluu hallinnollisesti Réthymnon kuntaan, Réthymnon alueyksikköön ja Kreetan alueeseen. Kylän väkiluku on 111 (vuonna 2011).
Tornirakennus Chamalévrissä.
Chamalévrin kylä sijaitsee Kreetan keskisissä pohjoisosissa noin 13 kilometriä itään Réthymnon kaupungista ja vajaa kaksi kilometriä sisämaahan saaren pohjoisrannikosta eli Kreetanmeren rannasta. Chamalévri muodostaa myös laajemman kyläyhdyskunnan (Τοπική Κοινότητα Χαμαλευρίου, Topikí Koinótita Chamalevríou), johon kuuluvat varsinaisen Chamalévrin kylän lisäksi kylät Astéri ja Stavroménos. Koko yhdyskunnan väkiluku on 877.
Chamalévristä sekä Stavroménoksesta on tehty lukuisia löytöjä minolaiselta kaudelta antiikin ajalle saakka. Chamalévrin paikalla sijaitsi antiikin aikana oletettavasti Allarian kaupunki ja Stavroménoksessa puolestaan Pantomatrionin kaupunki. Varhaisin maininta Chamalévrin kylästä on vuodelta 1577. Kylä kuului aiemmin Arkádin kuntaan ja vuodesta 2011 lähtien Réthymnon kunnan Arkádin kunnallisyksikköön.
Aiheesta muualla

Kuvia tai muita tiedostoja aiheesta Chamalévri Wikimedia Commonsissa
Charkiás

| --- | --- |
Muut nimet:  Chalkiás (Χαλκιάς)
Sijainti:  35°28′08″N, 27°05′54″E, Kárpathos Kárpathos-Kásos, Etelä-Egean saaret Kreikka
Saariryhmä:  Dodekanesia
Merialue:  Egeanmeri, Välimeri
Pinta-ala:  0,002 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Charkiás (kreik. Χαρκιάς, myös Chalkiás, Χαλκιάς) on pieni Kreikan saari, joka kuuluu Dodekanesian saariryhmään ja sijaitsee Kárpathoksen saaren länsirannikon edustalla. Saaren pinta-ala on noin 0,002 neliökilometriä ja se on asumaton. Hallinnollisesti Charkiás kuuluu Kárpathoksen kuntaan, Kárpathos-Kásoksen alueyksikköön ja Etelä-Egean saarten alueeseen. Se luetaan osaksi Arkásan kyläyhdyskuntaa.
Owen Chamberlain

| Owen Chamberlain |
| --- | --- |
 Owen Chamberlain
Henkilötiedot
Syntynyt: 10. heinäkuuta 1920 San Francisco, Yhdysvallat
Kuollut: 28. helmikuuta 2006 (85 vuotta) Berkeley, Yhdysvallat
Kansalaisuus:   Yhdysvaltalainen
Koulutus ja ura
Tutkinnot:  Chicagon yliopisto
Väitöstyön ohjaaja:  Enrico Fermi 
Instituutti:  Kalifornian yliopisto, Berkeley
Tutkimusalue:  Fysiikka
Palkinnot:   Nobelin fysiikanpalkinto (1959)
Owen Chamberlain (10. heinäkuuta 1920 – 28. helmikuuta 2006) oli yhdysvaltalainen fyysikko.
Hän oli professori Kalifornian yliopiston Berkeleyn kampuksella vuodesta 1948 lähtien. Hän sai Emilio Segrèn kanssa vuonna 1959 Nobelin fysiikanpalkinnon antiprotonin löytämisestä.
Elämäkerta

Chamberlain opiskeli fysiikkaa Kalifornian yliopistossa, mutta opinnot keskeytyivät toisen maailmansodan takia. Hän liittyi Manhattan-projektiin, jonka tehtävänä oli kehittää Yhdysvalloille ydinase. Tässä projektissa hän työskenteli yhdessä Emilio Segrèn kanssa sekä Berkeleyssä että Los Alamosissa.
Vuonna 1946 sodan päätyttyä Chamberlain jatkoi opintojaan Chicagossa Enrico Fermin ohjauksessa. Chamberlain vastaanotti tohtorin arvon Chicagon yliopistossa vuonna 1949.
Vuonna 1948 Chamberlain palasi Berkeleyyn, jossa hän keksi yhdessä Segrèn kanssa antoprotonin, mistä he saivat Nobelin fysiikanpalkinnon 1959. Chamberlain oli myös poliittisesti aktiivinen toimien rauhantyössä ja puhuen Vietnamin sotaa vastaan. Hän oli vaatimassa kolmen poliittisista syistä vangitun neuvostoliittolaisen fyysikon – Saharovin, Orlovin ja Sharanskyn – vapauttamista. 1980-luvulla hän oli perustamassa ydinaseiden vastaista liikettä. Chamberlain opetti Berkeleyssä vuoteen 1989 asti, ja kuoli Parkinsonin taudin komplikaatioihin vuonna 2006.
FS Chacal (1868)

| Chacal |
| --- | --- |

Aluksen vaiheet
Rakentaja:  Société Nouvelle des Forges et Chantiers de la Méditerranée, La Seyne-sur-Mer
Kölinlasku:  10. syyskuuta 1867
Laskettu vesille:  11. huhtikuuta 1868
Palveluskäyttöön:  28. heinäkuuta 1870
Poistui palveluskäytöstä:  30. heinäkuuta 1888
Tekniset tiedot
Uppouma:  500 t
Pituus:  43,45 m
Leveys:  7,40 m
Syväys:  2,5 m
Koneteho:  250-280 hv
Nopeus:  9,1-9,7 solmua
Miehistöä:  70
Aseistus
Aseistus:  1 × 19 cm Mle 1864 -tykki 1 × 12 cm tykki 2 × 4 cm tykkiä
Chacal oli Ranskan laivaston vuonna 1868 vesillelaskettu Chacal-luokan tykkivene.
Valmistus

Alus tilattiin La Seyne sur Meristä Société Nouvelle des Forges et Chantiers de la Méditerranéelta ja sen köli laskettiin 10. syyskuuta 1867. Alus laskettiin vesille 11. huhtikuuta 1868 ja se otettiin palvelukseen 28. heinäkuuta 1870.
Palvelus

Chacal poistettiin alusluettelosta 30. heinäkuuta 1888.
Chaetomium

Chaetomium-kasvua kosteusvauriorakenteessa.
Chaetomium on homesienisuku, johon kuuluu yli 180 lajia. Useat niistä kasvavat maaperässä, puutavarassa tai olkea sisältävässä materiaalissa. Homesientä on jo pitkään pidetty kosteusvaurioindikaattorina. Kosteusvauriorakennuksissa Chaetomium kasvaa erilaisilla selluloosaa sisältävillä kasvualustoilla, paperi- ja kartonkialustoilla, harvemmin kivimateriaalilla tai keraamisilla alustoilla.
Chaetomium-suvussa on useita toksiinien tuottajalajeja. Chaetomiumin on arveltu olevan yleisimpien haitallisten sisätilahomeiden joukossa. Eräässä tutkimuksessa tutkittiin noin 800 kosteusvaurioitunutta rakennusta, joista 49 % löydettiin Chaetomium-lajeja. Chaetomium on homevaurioituneiden sisäympäristöjen sienisuku, joka edistää mahdollisesti terveydellisiä haittoja toksisilla tuotoksillaan. Chaetomium -suvun yleisimpiä rakennuksissa tavattavia lajeja on Chaetomium globosum. Se tuottaa ketoglobosiineja A ja C, kun sitä viljellään rakennusmateriaaleilla. Kasvatusalustoista kaura-agar on parhaimmiksi todettuja. Chaetomiumin tuottamia toksiineja voi olla sisäilmassa, pinnoille laskeutuneessa pölyssä ja kasvustoista vapautuvissa hiukkasissa. Chaetomiumille herkistyneitä on suomalaisessa aineistossa muutama prosentti. Home ei kuitenkaan kuulu allergiatesteissä rutiinitesteihin.
Toksiinintuottajina tunnettuja Chaetomium -lajeja

Chaetomium kunze
Chaetomium globosum
Chaetomium elatum
Chaetomium brasiliense
Chaetomium cochliodes
Aiheesta muualla

Laji.fi: Chaetomium
Uniprot, taxonomy: Chaetomium (englanniksi)
Wikimedia Commonsissa on kuvia tai muita tiedostoja aiheesta .
Chaetomium-toksiineja
| --- | --- |
Chaetomium elatum:   ketoglobosiini V  proketoglobosiini III  proketoglobosiini IIIed  ketoglobosiini B  ketoglobosiini C  ketoglobosiini F  ketoglobosiini G 
Chaetomium globosum:   ketoglobosiini A  ketoglobosiini J  ketoglobosiini Q  ketoglobosiini T  ketoglobosiini U  proketoglobosiini I  proketoglobosiini II  sytoglobosiini A  sytoglobosiini B  sytoglobosiini C  sytoglobosiini D  sytoglobosiini E  sytoglobosiini G  ketoglobiini A  ketomugiliini A  ketomugiliini B  ketomugiliini C  ketomugiliini I  ketomugiliini J  ketomugiliini K  ketomugiliini L  ketomugiliini M  ketomugiliini N  ketomugiliini O  globosuksantoni  globosumoni A  globosumoni B  globosumoni C 
Chaetomium brasiliense:   mollicellin B  mollicellin C  mollicellin F  mollicellin H  mollicellin J  mollicellin K  mollicellin L  mollicellin M  mollicellin N 
Chaetomium cochliodes:   ketoviridiini E  ketoviridiini F  ketokokhiini A  ketokokhiini C
Chaplin (elokuva)

| Chaplin |
| --- | --- |

Ohjaaja:  Richard Attenborough
Käsikirjoittaja:   William Boyd  Bryan Forbes  William Goldman  Diana Hawkins 
Tuottaja:   Richard Attenborough  Mario Kassar 
Säveltäjä:  John Barry
Kuvaaja:  Sven Nykvist
Leikkaaja:  Anne V. Coates
Tuotantosuunnittelija:  Stuart Craig
Pukusuunnittelija:  Ellen Mirojnick
Pääosat:   Robert Downey Jr.  Dan Aykroyd  Geraldine Chaplin 
Valmistustiedot
Valmistusmaa:   Iso-Britannia  Ranska  Yhdysvallat 
Tuotantoyhtiö:  Carolco Pictures
Levittäjä:  TriStar Pictures Netflix
Ensi-ilta:  Suomi 19. helmikuuta 1993
Kesto:  145 min.
Alkuperäiskieli:  englanti
Budjetti:  31 000 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Chaplin on vuonna 1992 valmistunut brittiläinen elokuva, joka kertoo koomikko Charles Chaplinin elämästä 5-vuotiaasta 88-vuotiaaksi. Elokuvan on ohjannut Richard Attenborough. Chaplinia näyttelee Robert Downey Jr., joka ansaitsi roolistaan Oscar-ehdokkuuden. Sivurooleissa esiintyvät muun muassa Dan Aykroyd, Kevin Kline, Geraldine Chaplin ja Anthony Hopkins. Elokuvaan musiikin säveltänyt John Barry sai myös työstään Oscar-ehdokkuuden.
Arvioita

Video-oppaassa vuodelta 1994 Bello Romano antaa Chaplinille neljä tähteä viidestä, mikä vastaa sanallista arviota ”erinomainen”.
FS Champlain (1872)

| Champlain |
| --- | --- |

Aluksen vaiheet
Rakentaja:  Arsenal de Brest
Kölinlasku:  10. tammikuuta 1867
Laskettu vesille:  4. lokakuuta 1872
Palveluskäyttöön:  22. heinäkuuta 1874
Poistui palveluskäytöstä:  11. elokuuta 1893
Tekniset tiedot
Uppouma:  2 042 t
Pituus:  79,86 m
Leveys:  10,89 m
Syväys:  5,71 m
Koneteho:  1 780 hv
Nopeus:  13-15 solmua
Miehistöä:  205
Aseistus
Aseistus:  1 × 160 mm tykki 8 × 40 mm tykkiä 4 × 37 mm tykkiä
Champlain oli Ranskan laivaston vuonna 1872 vesillelaskettu Infernet-luokan korvetti.
Valmistus

Alus tilattiin Brestin laivastontelakalta ja sen köli laskettiin 10. tammikuuta 1867. Alus laskettiin vesille 4. lokakuuta 1872 ja se otettiin palvelukseen 22. heinäkuuta 1874.
Palvelus

Alus poistettiin alusluettelosta 11. elokuuta 1893.
Cento Vergilianus de laudibus Christi

| Cento Vergilianus de laudibus Christi |
| --- | --- |
 Faltonia Betitia Probaa esittävä piirros sekä runon viisi ensimmäistä säettä vuoden 1481 painoksesta.
Kirjailija:  Faltonia Betitia Proba
Kieli:  latina
Genre:  cento-runo, kristillinen teologia
Julkaistu:  300-luku

Löydä lisää kirjojaKirjallisuuden teemasivulta
Cento Vergilianus de laudibus Christi (”Vergiliaaninen cento Kristuksen ylistykseksi”) on Faltonia Betitia Proban 300-luvulla muotoilema kristillinen cento-runo, joka on tehty Vergiliukselta lainatuista ja uudelleenjärjestetyistä säkeistä. Se on varhaisin tunnettu naispuolisen kristillisen kirjailijan taiteellinen teos ja varhaisimpia latinankielisiä kristillisiä runoja.
Historia

Faltonia Betitia Proba eli noin vuosina 306/315–353/366. Hänen runonsa edusti myöhäisantiikin aikana suosittua cento-runon lajityyppiä. Tällaiset runot muodostettiin lainaamalla kokonaisia säkeitä, säkeiden osia ja sanontoja varhaisemmista teoksista, yleensä eeppisestä runoudesta. Nykyisin kyseisen kaltaisia runoja ei ole aina arvostettu kovin paljon, ja ne on usein nähty mekaanisena kopiointina. Antiikin aikana tyyppi oli kuitenkin varsin arvostettu, ja centojen muodostaminen vaati paljon taitoa ja oppineisuutta. Myös niiden lukijalta vaadittiin oppineisuutta ja lähteenä olleen epiikan tuntemusta, jotta tämä osasi arvostaa lopputulosta.
Teoksen syntyä on selitetty sillä, että keisari Julianus kielsi vuonna 362 kristittyjä opettamasta klassista kirjallisuutta. Koska klassinen kirjallisuus oli opetuksen ja kaiken sivistyksen pohja, kristittyjen tuli keksiä uusia tapoja opettaa sitä lapsille, ilman että nämä altistuisivat pakanallisille aiheille. Tämän vuoksi Proba ja monet muut halusivat ”kristillistää” Vergiliuksen runouden. Proba laati teoksen mahdollisesti omien poikiensa kasvatusta varten.
Muita vastaavia varhaisia kristillisiä centoja olivat muun muassa Pomponiuksen Versus ad gratiam Domini (n. 322–370), Vettius Agorius Basilius Mavortiuksen De ecclesia (400/500-luku) sekä tuntemattoman kirjailijan De verbi incarnatione.
Proban teos ei saanut alun perin pelkästään kiitosta. Hieronymus torjui sen, ja paavi Gelasius I julisti sen apokryfiseksi. Runoa luettiin kuitenkin paljon myöhäisantiikin ja varhaiskeskiajan aikana. Sitä käytettiin sekä Länsi- että Itä-Roomassa. Lännessä sitä käytettiin muun muassa oppikirjana, jonka avulla lapsille opetettiin yhtä aikaa klassista latinaa ja kristillisiä kertomuksia. Renessanssiajalla Giovanni Boccaccio ylisti Probaa teoksessaan De mulieribus claris (Kuuluisia naisia). Runo painettiin jo vuonna 1472, mikä tekee siitä todennäköisesti ensimmäisen naispuolisen kirjailijan painetun teoksen.
Sisältö

Proban runoelma käsittää 694 säettä. Se koostuu kokonaan Vergiliukselta lainatuista säkeistä. Ne ovat peräisin Aeneis-eepoksesta sekä Bucolicasta ja Georgicasta.
Runo kuvaa kristillisen version maailmanhistoriasta perustuen Ensimmäisen Mooseksen kirjan lukuihin 1–8 sekä Uuden testamentin evankeliumeihin. Proba yhdistelee Vergiliuksen säkeitä luovasti ja taitavasti niin, että saa kuvattua aiheensa, vaikka säkeissä ei esiinny kristillisiä nimiä tai sanastoa, ja ne edustavat kovin erilaista uskonnollista ajattelua. Proba muutti lähinnä henkilönnimiä, mutta vain vähän muita kohtia.
Runon alku kuvaa luomista hyödyntäen Vergiliuksen kuvausta kulta-ajasta. Tämän jälkeen kerrotaan Jeesuksen syntymästä, opetuksista ja ihmeteoista. Jeesus näyttäytyy Aineiaan kaltaisena sankarina. Hän on komea ja miehuullinen lainsäätäjä ja rauhantuoja, joka opettaa roomalaisia hyveitä. Ristillä kuollessaan hän uhkaa surmaajiaan näitä kerran kohtaavalla kostolla.
Sisältö > Esimerkki

Katkelma ristiinnaulitsemisen kuvauksesta (säkeet 607–613), jossa on käytetty Aeneiksen ja Georgican säkeitä ja niiden osia; vapaa suomennos on koottu soveltaen Päivö ja Teivas Oksalan sekä Alpo Rönnyn vastaavien kohtien suomennoksia:
»Sol medium caeli conscenderat igneus orbem,
cum subito / acciri omnes, populusque patresque,
exposcunt / farique iubent, quo sanguine cretus
quidve petat quidve ipse ferat. / Praeclara tuentis
facta viri mixtus dolor et / stupor urguet inertis –
nescia mens hominum – certantque inludere capto.
tum vero raptis concurrunt undique telis.»
»Kun lakipisteeseen oli noussut jo hehkuva päivä,
äkkiä / kaikkien niin isien kuin kansan on toivomus
noutaa hänet, / kehotus käy että hän kertoa saisi / ken on mitä heimoa,
selvittäisi pyynnöt ja tarjoukset. / Sankarityöt
näkevät miehen, tuska ja / tylsyys painostaa joutilaita –
tietämätön on, ihminen – ja pilkkaavat vankia kilpaa.
Silloin ryntäävät joka puolelta / karttujen kanssa.»
Kirjallisuutta

Clark, Elizabeth A. & Hatch, Diane F.: The Golden Bough, The Oaken Cross: The Virgilian Cento of Faltonia Betitia Proba.  Chico, California:  Scholars Press, 1981.  ISBN 0891304827
Faltonia Betitia Proba. Kuvitusta Giovanni Boccaccion teoksen De mulieribus claris käsikirjoituksesta, 1400-luku.
Caudron C.714

Caudron-Renault C.R. 714 Suomen ilmavoimien tunnuksilla varustettuna.
Caudron-Renault C.R. 714, CR-556, Vesivehmaalla 2006.
Caudron-Renault C.R. 714 oli ranskalainen yksipaikkainen ja -moottorinen hävittäjälentokone. Ranska päätti talvisodan aikana lahjoittaa niitä Suomelle 80 kappaletta, joista vain kuusi toimitettiin.
Tausta

Kone on insinööri M. Riffardin suunnitteleman urheilukoneen Caudron C. 710-01 sotilasversio. C 710 lensi ensi kertaa 18. heinäkuuta 1936. Hävittäjä puolestaan heinäkuussa 1939 ja oli auttamattomasti vanhentunut. Konetta kuitenkin rakennettiin 83 kappaletta.